16. ΒΑΣΙΛΙΚΟΝ ΔΙΑΤΑΓΜΑ της 30 Οκτ./13 Νοεμ. 1954 Περί ποιοτικού ελέγχου της εξαγομένης εις το εξωτερικόν ορύζης. Έχοντες υπ’ όψιν τας διατάξεις του άρθρ. 12 του Α.Ν. 1490/1938 «περί ελέγχου του Εξωτερικού Εμπορίου» ως και την υπ’ αριθ. 495/1954 γνωμοδότησιν του Συμβουλίου Επικρατείας, προτάσει των επί του Εμπορίου και Γεωργίας Υπουργών, απεφασίσαμεν και διατάσσομεν. Άρθρ.1.-Η εξαγωγή εις το εξωτερικόν ορύζης επιτρέπεται μόνον εφ’ όσον αύτη πληροί τους όρους του παρόντος. Κατηγορία Άρθρ.2.-Η προς εξαγωγήν εις το εξωτερικόν προοριζομένη όρυζα διακρίνεται εις τας κάτωθι κατηγορίας: α)όρυζα αποφλοιωμένη εστιλβωμένη (GLAZED RICERIZ GLACE) ή αστίλβωτος (USINE) ή αστίλβωτος επεξειργασμένη δι’ ελαίου (CAMOLINO). β)όρυζα αποφλοιωμένη ακατέργαστος (CARGO RICERIZ DEC ORTIQUE) ή ημικατειργασμένη. γ)όρυζα αναποφλοίωτος (PADDY RICE). Γενικαί ποιοτικαί διατάξεις Άρθρ.3.-Ίνα επιτραπή η εξαγωγή εις το εξωτερικόν ορύζης μιάς των ως άνω κατηγοριών αύτη δέον να έχη τα κάτωθι χαρακτηριστικά. Α΄.Όρυζα απαφλοιωμένη εστιλβωμένη ή αστίλβωτος ή αστίλβωτος επεξειργασμένη δι’ ελαίου. 1.Να είναι απολύτως υγιής, απηλλαγμένη κακοσμίας, σκωλήκων, προσβολής υπό εντόμων και εμπορεύσιμος. 2.Το ποσοστόν της περιεχομένης υγρασίας εν ουδεμιά περιπώσει δύναται να υπερβαίνη το 15%. 3.Το ποσοστόν των περιεχομένων ξένων υλών δέον να μη υπερβαίνη το 0,25%. 4.Το ποσοστόν των περιεχομένων τεθραυσμένων κόκκων, τοιούτων λογιζομένων των κάτω του ημίσεος τεθραυσμένων, δεν δύναται να υπερβαίνη το 8%. 5.Το ποσοστόν των περιεχομένων κιτρίνων και κιτρινωπών κόκκων δεν δύναται να υπερβαίνη το 0,50%. 6.Το ποσοστόν των περιεχομένων κόκκων με κηλίδας ή και με μαύρες ραβδώσεις δεν δύναται να υπερβαίνη το 1%. 7.Το ποσοστόν των περιεχομένων ερυθρών και ερυθρωπών κόκκων δεν δύναται να υπερβαίνη τα 3%. (Μετά τη σελ. 238,06) Σελ. 238,07 ΄Ελεγχος εξεγομένων γεωργικών προϊόντων 11.Ε.δ.16 8.Το ποσοστόν των περιεχομένων κόκκων αποχρώσεως κιμωλίας (κόκκοι αλευρώδεις) δεν δύναται να υπερβαίνη το 3%. Τα υπό στοιχεία 4 έως 8 ποσοστά, δύνανται να είναι ανώτερα των αναφερομένων εάν τούτο έχει συμφωνηθή μεταξύ αγοραστού και πωλητού και αναγράφωνται εις το οικείον τιμολόγιον εξαγωγής. Β΄.Όρυζα αποφλοιωμένη ακατέργαστος (CARGO) ή ημικατειργασμένη. 1.Να είναι απολύτως υγιής, απηλλαγμένη κακοσμίας, σκωλήκων, προσβολής υπό εντόμων και εμπορεύσιμος. 2.Το ποσοστόν της περιεχομένης υγρασίας εν ουδεμιά περιπτώσει δύναται να υπερβαίνη το 14%. 3.Το ποσοστόν των περιεχομένων ξένων υλών δέον να μη υπερβαίνη το 1%. 4.Το ποσοστόν των περιεχομένων τεθραυσμένων κόκκων δεν δύναται να υπερβαίνη το 3%. 5.Το ποσοστόν των περιεχομένων πρασίνων κόκκων δέον να μη υπερβαίνη το 5%. 6.Το ποσοστόν των περιεχομένων ερυθρών ή ερυθρωπών υγιών κόκκων δέον να μη υπερβαίνη το 12%. 7.Το ποσοστόν των περιεχομένων κιτρίνων ή κιτρινωπών κόκκων δέον να μη υπερβαίνη το 0,75%. Τα υπό στοιχ. 4 έως 7 ποσοστά δύνανται να είναι ανωτέρα των αναφερομένων εάν τούτο έχει συμφωνηθή μεταξύ αγοραστού και πωλητού και αναγράφονται εν τω οικείω τιμολογίω εξαγωγής. Γ΄.Όρυζα αναποφλοίωτος (PADDY RICE). 1.Το ποσοστόν της περιεχομένης υγρασίας εν ουδεμιά περιπτώσει δύναται να υπερβαίνη το 14%. 2.Το ποσοστόν των περιεχομένων ξένων υλών δεν δύναται να υπερβαίνη το 2%. 3.Το ποσοστόν των περιεχομένων τεθραυσμένων κόκκων δεν δύναται να είναι ανώτερον του 1,50% εκτός εάν άλλως έχει συμφωνηθή μεταξύ αγοραστού και πωλητού και αναγράφεται εις το οικείον τιμολόγιον εξαγωγής. Συσκευασία. Άρθρ.4.-Η εξαγομένη όρυζα δέον να συσκευάζεται εντός σάκκων εξ ιούτης καινουργών (αμεταχειρίστων), περιεκτικότητος 50 ή 100 χιλ/μων καλώς συνερραμμένων. Όργανα Ελέγχου Άρθρ.5.-1.Ο ποιοτικός έλεγχος της εξαγωγής ορύζης ενεργείται υπό του Γενικού Χημείου του Κράτους ή των Παραρτημάτων αυτού εις το Τελωνείον εξαγωγής ή εις τας αποθήκας του εξαγωγέως ή εις τους ορυζομύλους. Προς τούτο ο εξαγωγεύς δέον να ειδοποιήση το Τελωνείον εξαγωγής, το οποίον οφείλει να ειδοποιήση πάραυτα το Γενικόν Χημείον του Κράτους ή τα Παραρτήματα αυτού  Σελ.238,08 ΝΓ-32 προς λήψιν δείγματος εις διπλούν. Το Γενικόν Χημείον του Κράτους ή το Παράρτημα αυτού δέον όπως προβαίνωσιν εις άμεσον εκτέλεσιν της εξετάσεως και ανακοίνωσιν του αποτελέσματος αυτής εις τε την αρμοδίαν Τελωνειακήν Αρχήν και εις τον εξαγωγέα. 2.Το Γενικόν Χημείον του Κράτους ή τα Παραρτήματα αυτού εκδίδουσι πιστοποιητικόν ποιοτικού ελέγχου της προς εξαγωγήν ορύζης εις ο δέον να αναγράφωνται άπαντα τα κατά το παρόν Δ/μα ανευρεθέντα κατά την εξέτασιν στοιχεία της ορύζης. Εις ην περίπτωσιν η προς εξαγωγήν όρυζα πληροί τους όρους των υπ’ αριθ. Α΄ 1, 2, 3, ή Β΄. 1, 2, 3, ή Γ΄. 1, 2 παραγράφων του άρθρ. 3 του παρόντος, δέον ν’ αναγράφεται εις το πιστοποιητικόν ποιοτικού ελέγχου ότι αύτη τυγχάνει εξαγώγιμος κατά τας διατάξεις του παρόντος Δ/τος. Εις την περίπτωσιν καθ’ ην τα εκ της εξετάσεως της ορύζης προκύπτοντα αποτελέσματα παρουσιάζουν τα εις τας παρ. Α. 4 έως 8 ή Β΄ 4 έως 7 ή Γ΄ 3 του άρθρ. 3 του παρόντος αναγραφόμενα στοιχεία της ορύζης ανώτερα των εν τω παρόντι Δ/τι οριζομένων, η Τελωνειακή Αρχή θα επιτρέπη την εξαγωγήν μόνον εφ’ όσον τα αυτά ποσοστά αναγράφονται εις το θεωρημένον τιμολόγιον εξαγωγής. 3.Εάν ο εξαγωγεύς αμφισβητήση το αποτέλεσμα της ως άνω εξετάσεως δέον όπως, τη αιτήσει του, γίνη αμέσως νέα εξέτασις του δευτέρου δείγματος (αντιδείγματος). 4.Αι Τελωνειακαί Αρχαί δεν θα επιτρέπωσι την εξαγωγήν εις το εξωτερικόν ορύζης εφ’ όσον δεν εξεδόθη δι’ αυτήν το υπό του παρόντος προβλεπόμενον πιστοποιητικόν ποιοτικού ελέγχου. 5.Εν περιπτώσει εξαγωγής ορύζης δια Τελωνείων ένθα δεν λειτουργούσι Παραρτήματα του Γενικού Χημείου του Κράτους, η Τελωνειακή Αρχή δέον να προβή αμέσως εις λήψιν δείγματος εις διπλούν και άμεσον αποστολήν τούτου εις το πλησιέστερον Παράρτημα του Γενικού Χημείου του Κράτους, όπερ υποχρεούται να προέλθη αμέσως εις τας κατά τ’ ανωτέρω ενεργείας. Άρθρ.6.-1.Η ισχύς του παρόντος Β.Δ/τος άρχεται από της δημοσιεύσεώς τους δια της Εφημερίδος της Κυβερνήσεως. 2.Η εν γένει παρακολούθησις της εφαρμογής των διατάξεων του παρόντος Β.Δ/τος ανήκει εις τους Υπουργούς Εμπορίου και Γεωργίας. 3.Εις τον Ημέτερον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος. 11.Ε.δ.16 ΄Ελεγχος εξεγομένων γεωργικών προϊόντων 